**Hulladékszállítással kapcsolatos tájékoztató**

2016. évben Nagyrada községben is bevezetésre került a háztól történő szelektív hulladékgyűjtés. A szolgáltató a szelektív hulladék részére kiosztotta a műanyag hulladék részére a sárga, a papír hulladék részére a kék , zöldhulladék (bio) részére a zöld zsákot, ezért az otthon gyűjtött szelektív hulladékot a szállítási napokon lakóházuk elé helyezzék ki.

A szállítási naptárakat külön linken megtalálja.

A vegyes hulladék számára biztosított 60 és 80 literes gyűjtőedényzetből a hulladékot csak abban az esetben szállítja el a szolgáltató, ha az lezárt állapotú.

A hulladékgyűjtő edényzetbe nem férő hulladék részére - térítés ellenében - hulladékgyűjtő zsákot lehet igényelni, mely a szállítási napokon kihelyezhető a hulladékgyűjtő edényzet mellé. Zsák igényelhető a személyesen a Nagyradai Önkormányzati Hivatalban (Nagyrada, Kossuth u. 51.); e-mailen: garaboncpmh@t-onlie.hu címen, vagy a 30/330-4396 telefonszámon.